Kopi

Kopi, kahwa atau kawa  adalah minuman daripada biji-biji sejenis tumbuhan dalam genus Coffea yang dipanggang dan dikisar, air ini berperisa pahit manis dan disediakan panas atau sejuk. Kopi mempunyai kesan perangsang kepada sesiapa yang meminum kerana mengandungi kafeina. Pada hari ini, kopi menjadi salah satu minuman yang paling disukai di seluruh dunia.

Minuman ini mula ditemui dalam abad ke-9 di tanah tinggi Habsyah. Penemuan ini menyebabkan minuman kopi merebak ke Mesir dan Yaman di mana ia dimasyhurkan dalam kalangan ahli sufi dan pada abad ke-15, minuman ini telah sampai ke Armenia, Parsi, Turki dan utara Afrika. Dari dunia Islam, kopi tersebar ke Itali dan seluruh Eropah sehingga akhirnya pergi sejauh benua Amerika.

 Etimologi 
Perkataan "kopi" () diserap daripada perkataan bahasa Arab iaitu  qahwah yang asalnya bermaksud "gelap" menggambarkan warna airnya. Orang Arab dahulu percaya sebelum ini perkataan qahwah diakar daripada perkataan  qahā yang bermaksud "pengembalian keinginan [syahwat] dan tidak berasa sakit" (), atau perkataan  qahiya yang bermaksud "mengurangkan selera makan" mencerminkan peranan kopi sebagai suatu minuman bertenaga tinggi. Perkataan Arab  qahwah dipinjamkan kepada bahasa Melayu dalam tiga bentuk, iaitu:

 "kahwa" (Jawi: )
 "kawa" yang dipakai dalam loghat Terengganu
 "kopi" - melalui  kemudiannya kepada koffie dalam bahasa Belanda dan coffee dalam bahasa Inggeris.

 Penanaman 
Terdapat dua spesies tumbuhan utama dalam genus Coffea yang menghasilkan biji-biji yang dikehendaki untuk membuat air kopi; spesies C. arabica yang menghasilkan kopi jenis arabica, dan spesies C. canephora yang menghasilkan kopi jenis robusta. Spesies C. arabica lebih banyak dan ditanam daripada C. canephora kerana ia menghasilkan air kopi yang kurang pahit dan berasid berbanding kopi robusta daripada biji spesies C. canephora. Biji spesies C. canephora mengandungi tahap kafeina yang lebih tinggi berbanding spesies C. arabica.

Spesies robusta bermutu tinggi digunakan sebagai bahan dalam sesetengah campuran espresso untuk menambah lebih rasa pada kos yang lebih rendah. Di Itali kebanyakan espresso menggunakan Robusta digoreng garing (dark roasted ).

 Industri 

Negara-negara pengeksport kopi terbesar pada tahun 2023 yang paling terbaru adalah Brazil, Vietnam, Colombia dan Indonesia.

Salah satu jenis kopi yang mahal di pasaran adalah kopi luwak yang dihasilkan daripada biji-biji kopi yang dikeluarkan daripada najis  spesies Paradoxurus hermaphroditus yang makan dan menghadam buah kopi, proses penghadamannya memberikan rasa berlainan.

 Pemprosesan 
 Panggang 


Proses penggorengan adalah proses yang penting bagi menghasilkan secawan kopi yang berperisa. Apabila biji kopi digoreng, biji kopi hijau mengembang sehingga sekali ganda saiz asal kemudian berlaku perubahan warna dan kepadatan. Apabila biji kopi menerima haba, warna bertukar menjadi kuning dan akhirnya bertukar menjadi perang seperti "kayu manis" lembut. Semasa penggorengan minyak kelihatan pada permukaan biji kopi. Biji kopi bertukar menjadi sehingga semakin gelap sehingga pemanasan dihentikan.

Jika dipanaskan sedikit sahaja, biji kopi akan mengekalkan "rasa asal" - rasa yang terhasil pada biji kopi dari keadaan tanah dan cuaca di lokasi ia ditanam. Biji kopi dari kawasan terkemuka seperti Jawa dan Kenya biasanya dipanaskan sedikit sahaja agar ciri-ciri asal kekal dalam rasa. Kaedah penggorengan tempatan bagi bandar Ipoh di Malaysia membabitkan penambahan mentega semasa proses penggorengan, menghasilkan variasi yang dikenali sebagai kopi "putih" Ipoh.

Apabila biji kopi semakin kehitaman menjadi perang gelap, perisa asal biji kopi ditenggelami oleh perisa proses penggorengan itu sendiri. Pada penggorengan garing, "perisa goreng" begitu kuat sehinggakan sukar menentukan asal biji kopi yang digunakan dalam proses tersebut. Biji kopi yang digoreng dijual menurut kadar penggorengan, dari "Gorengan Kayu Manis Ringan (Light Cinnamon Roast)" kepada "Gorengan Vienna (Vienna Roast)" kepada "Gorengan Perancis (French Roast)" dan selanjutnya. Garis pemisah kadar gorengan iaitu tahap "amat garing" dan "hangus" menjadi perdebatan. Tidak seperti yang disangkakan, gorengan garing dan kopi yang lebih kuat rasanya tidak mempunyai lebih (caffeine) berbanding gorengan ringan. Pembekal kopi kebangsaan utama menyesuaikan keluaran mereka untuk memenuhi cita rasa kawasan tertentu dalam negara; sebagai contoh, setin serbuk kopi yang dibeli di Tenggara atau Timur Laut Amerika Syarikat akan mengandungi gorengan lebih garing berbanding pembungkusan yang serupa yang terdapat di tengah Amerika Syarikat.

Pada abad ke 19, kopi biasanya dibeli dalam bentuk biji kopi dan digoreng dalam kuali goreng. Penggorengan bentuk ini memerlukan kemahiran untuk dilakukan dengan baik, dan ditinggalkan apabila serbuk kopi siap digoreng kedap vakum berjaya dihasilkan. Malangnya, disebabkan kopi menghasilkan CO2 selama beberapa hari selepas digoreng, ia perlu dibiarkan lemau sebelum boleh dikedap vakum. Disebabkan ini dua teknologi telah digunakan kini: Illy telah menggunakan tin tekanan dan kebanyakan bungkusan biji kopi digoreng disimpan dalam bungkusan dengan injap bebas tekanan. Masa kini, penggorengan di rumah menjadi popular kembali. 

Pengoreng drum berkomputer tersedia yang memudahkan penggorengan di rumah, dan sesetengah orang hanya menggoreng biji kopi menggunakan ketuhar atau pembuat bertih jagung (popcorn). Setelah digoreng, kopi kehilangan rasa dengan cepat, walaupun dengan disimpan dalam bekas kedap oksigen untuk melambatkan proses pengoksidaan. Walaupun sesetengah cenderung menunggu sehingga 24 jam selepas menggoreng untuk menghasilkan cawan pertama, kesemua mereka bersetuju bahawa ia kehilangan perisa dan kepahitannya selepas seminggu digoreng, walaupun di bawah keadaan yang sempurna.

 Penyediaan 

Biji-biji kopi mesti dikisar dan dibru bagi mencipta suatu minuman. Mengisar biji-biji kopi dipanggang adalah dilakukan pada roastery, di sebuah kedai runcit, atau di rumah. Biji-biji ini paling biasanya dikisar di roastery dan dibungkus dan dijual kepada pengguna, walaupun "whole bean" kopi boleh dikisar di rumah. Biji-biji kopi mungkin dikisar dalam beberapa cara. Satu pengisar bergerigis menggunakan unsur-unsur berputar untuk ricih biji; pengisar elektrik memukul biji-biji dengan mata pisau tumpul bergerak pada kelajuan tinggi; dan mortar dan alu menghancur biji-biji itu.

 Aspek sosial 
Amerika Syarikat adalah pasaran terbesar kopi, diikuti Jerman.  Finland mengambil kopi terbanyak per kapita. Kopi begitu popular di Amerika, Timur Tengah, dan Eropah sehinggakan terdapat banyak restoran khas menyediakan kopi; ini dikenali sebagai "kedai kopi" atau "cafés". Kebanyakan café turut menghidangkan teh, sandwich, pastries, dan makanan ringan lain. Some cafés are miniature shacks that specialize in coffee to go for hurried travelers. Sesetengah pengembara membawa air kopi mereka di dalam bekas air panas (bocong), yang mempu mengekalkan kepanasan selama beberapa jam.

Dalam beberapa negara, terutamanya di Eropah Utara, parti kopi merupakan hiburan yang popular. Selain kopi, hos akan menyediakan kek dan pastri.

Ciri-ciri perangsang kopi dan fakta bahawa kopi tidak memberi kesan besar kepada fungsi berfikir tinggi menyebabkan kopi dikaitkan dengan kerja kolar putih. Tabiat sosial membabitkan kopi termasuk kopi waktu pagi dan waktu rehat (coffee break).

Pada masa kini, kafe turut menawarkan sambungan Internet tanpa wayar (Wi-Fi) untuk menarik pelanggan. Ini telah menggalakkan pelanggan, terutama golongan pekerja untuk berehat minum kopi dan makan sesuatu dan pada masa yang sama boleh membaca email mereka dan melayari World_Wide_Web melalui meja mereka.

 Kesihatan dan farmakologi 

Kajian saintifik telah memeriksa hubungan antara penggunaan kopi dan satu pameran keadaan perubatan. Penemuan adalah bertentangan sebagai mana kopi sama ada mempunyai sebarang faedah kesihatan khusus, dan keputusan adalah serupa bertentangan mengenai kesan-kesan negatif bagi pengambilan kopi.


Penggunaan kopi telah menunjukkan untuk mempunyai minimum atau tiada kesan, positif atau negatif, pada pembangunan kanser; bagaimanapun, penyelidik terlibat dalam 22 tahun kajian yang sedang dijalankan oleh Sekolah Kesihatan Awam Harvard menyatakan yang "imbangan keseluruhan risiko-risiko dan faedah-faedah [penggunaan kopi] adalah pada sebelah faedah-faedah." pelbagai Kajian lain pernah menunjukkan pengurangan-pengurangan ketara dalam risiko-risiko bagi penyakit Alzheimer, penyakit Parkinson, penyakit jantung, diabetes melitus jenis 2, sirosis hati, dan gout.

 Lihat juga 
 Teh
 Seduhan

 Rujukan 

 Pautan luar 

 Coffee and caffeine health information — A collection of peer-reviewed and journal-published studies on coffee health benefits is evaluated, cited, and summarized.
 Benjamin Joffe-Walt and Oliver Burkeman, The Guardian, 16 September 2005, "Coffee trail" — from the Ethiopian village of Choche to a London coffee shop.
 Coffee on a Grande Scale  — Article about the biology, chemistry, and physics of coffee production.
 This is Coffee — Short tribute to coffee in the form of a documentary film (1961), made by the Coffee Brewing Institute. The movie includes some dos and don'ts of making "the perfect cup of coffee" and an overview of different ways to enjoy coffee throughout the world.
 An Illustrated Coffee Guide  — Side-by-side diagrams of a few common espresso drinks.

 Descriptors for Coffee (Coffea spp. and Psilanthus spp.) 

Kategori:Kopi
Kategori:Tumbuhan
Kategori:Kebudayaan Arab